CELEX: 32016R1157
Language: sl
Date: 2016-07-11 00:00:00
Title: Izvedbena uredba Komisije (EU) 2016/1157 z dne 11. julija 2016 o spremembi Izvedbene uredbe (EU) št. 964/2014 v zvezi s standardnimi pogoji za finančne instrumente za instrument za sovlaganje in za sklad za razvoj mestnih območij

16.7.2016   
               
               
                  SL
               
               
                  Uradni list Evropske unije
               
               
                  L 192/1
               
            IZVEDBENA UREDBA KOMISIJE (EU) 2016/1157
      z dne 11. julija 2016
      o spremembi Izvedbene uredbe (EU) št. 964/2014 v zvezi s standardnimi pogoji za finančne instrumente za instrument za sovlaganje in za sklad za razvoj mestnih območij
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (EU) št. 1303/2013 Evropskega parlamenta in Sveta z dne 17. decembra 2013 o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo, o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo ter o razveljavitvi Uredbe Sveta (ES) št. 1083/2006 (1), in zlasti drugega pododstavka člena 38(3) Uredbe,
      ob upoštevanju naslednjega:
      
                  (1)
               
               
                  Za lažjo uporabo finančnih instrumentov, ki so vzpostavljeni na nacionalni, regionalni, transnacionalni ali čezmejni ravni in jih upravlja ali je zanje odgovoren organ upravljanja v skladu s členom 38(3)(a) Uredbe (EU) št. 1303/2013, so z Izvedbeno uredbo Komisije (EU) št. 964/2014 (2) določeni standardni pogoji za tri finančne instrumente: posojilo s porazdelitvijo tveganja v portfelju, omejeno portfeljsko jamstvo in posojilo za obnovo.
               
            
                  (2)
               
               
                  Za nadaljnje olajšanje uporabe evropskih strukturnih in investicijskih skladov za končne prejemnike je treba določiti pravila o standardnih pogojih za dva dodatna finančna instrumenta: instrument za sovlaganje in sklad za razvoj mestnih območij.
               
            
                  (3)
               
               
                  Instrument za sovlaganje je ustrezen finančni instrument za podpiranje podjetniškega razvoja malih in srednjih podjetij (MSP) na različnih razvojnih stopnjah. Instrumenti za sovlaganje naj bi razvili lokalni trg lastniških vrednostnih papirjev in privabili dodatne kapitalske naložbe v MSP s partnerskim odnosom z zasebnimi vlagatelji.
               
            
                  (4)
               
               
                  Sklad za razvoj mestnih območij je ustrezen finančni instrument za reševanje velikega števila gospodarskih, okoljskih in socialnih problemov mestnih območij na območjih, ki prejemajo pomoč in so opredeljena v karti regionalne pomoči v skladu s členoma 107(3)(a) in (c) Pogodbe. Sklade za razvoj mestnih območij bi bilo treba uporabiti za mobilizacijo sovlaganj zasebnih vlagateljev v podporo izvajanju projektov razvoja mestnih območij, ti skladi pa bi morali biti namenjeni odpravi nedelovanja trga s podpiranjem strategij za trajnostni razvoj mestnih območij, kjer so možnosti financiranja omejene ali obstaja razmeroma majhno zanimanje vlagateljev za podporo projektov razvoja mestnih območij.
               
            
                  (5)
               
               
                  Izvedbeno uredbo (EU) št. 964/2014 bi bilo zato treba ustrezno spremeniti.
               
            
                  (6)
               
               
                  Ukrepi iz te uredbe so v skladu z mnenjem Odbora za usklajevanje evropskih strukturnih in investicijskih skladov –
               
            SPREJELA NASLEDNJO UREDBO:
      Člen 1
      Izvedbena uredba (EU) št. 964/2014 se spremeni:
      
                  1.
               
               
                  Člen 1 se nadomesti z naslednjim:
                  „Člen 1
                  Vsebina
                  Ta uredba določa pravila o standardnih pogojih za naslednje finančne instrumente:
                  
                              (a)
                           
                           
                              posojilo s porazdelitvijo tveganja v portfelju;
                           
                        
                              (b)
                           
                           
                              omejeno portfeljsko jamstvo;
                           
                        
                              (c)
                           
                           
                              posojilo za obnovo;
                           
                        
                              (d)
                           
                           
                              instrument za sovlaganje;
                           
                        
                              (e)
                           
                           
                              sklad za razvoj mestnih območij.“;
                           
                        
            
                  2.
               
               
                  v členu 3 se naslov nadomesti z naslednjim:
                  „Člen 3
                  Nepovratna sredstva v skladu s standardnimi pogoji“;
               
            
                  3.
               
               
                  vstavita se naslednja člena 8a in 8b:
                  „Člen 8a
                  Instrument za sovlaganje
                  1.   Instrument za sovlaganje je v obliki sklada lastniškega kapitala, s katerim upravlja finančni posrednik, za vlaganje prispevkov iz programa evropskih strukturnih in investicijskih skladov v mala in srednja podjetja (MSP). Instrument za sovlaganje privablja dodatne naložbe v MSP s partnerskim odnosom z zasebnimi sovlagatelji za vsak posamezen posel.
                  2.   Instrument za sovlaganje je v skladu s pogoji iz Priloge V.
                  Člen 8b
                  Sklad za razvoj mestnih območij
                  1.   Sklad za razvoj mestnih območij je v obliki posojilnega sklada, ki ga vzpostavi in s katerim upravlja finančni posrednik s prispevki iz programa evropskih strukturnih in investicijskih skladov ter mobilizacijo sofinanciranja v višini najmanj 30 % od finančnega posrednika in sovlagateljev. Sklad za razvoj mestnih območij zagotavlja financiranje in podporo za izvajanje projektov razvoja mestnih območij na območjih, ki prejemajo pomoč in so določena v karti regionalne pomoči za obdobje od 1. julija 2014 do 31. decembra 2020 v skladu s točkama (a) in (c) člena 107(3) Pogodbe, ter mobilizacijo sofinanciranja iz zasebnih virov.
                  2.   Sklad za razvoj mestnih območij je v skladu s pogoji iz Priloge VI.“;
               
            
                  4.
               
               
                  dodata se prilogi V in VI iz Priloge k tej uredbi.
               
            Člen 2
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 11. julija 2016
         
            
               Za Komisijo
            
            
               Predsednik
            
            Jean-Claude JUNCKER
         
      
      
         (1)  UL L 347, 20.12.2013, str. 320.
      
         (2)  Izvedbena uredba Komisije (EU) št. 964/2014 z dne 11. septembra 2014 o pravilih za uporabo Uredbe (EU) št. 1303/2013 Evropskega parlamenta in Sveta v zvezi s standardnimi pogoji za finančne instrumente (UL L 271, 12.9.2014, str. 16).
      
         PRILOGA
         „
               PRILOGA V
               
                  INSTRUMENT ZA SOVLAGANJE
               
               
                  Shematski prikaz načela instrumenta za sovlaganje
               
               
                  Pogoji za instrument za sovlaganje
               
               
                           
                              Struktura finančnega instrumenta
                           
                        
                        
                           Instrument za sovlaganje vlaga v lastniški kapital MSP s prispevki iz programa evropskih strukturnih in investicijskih skladov, lastnih sredstev finančnega posrednika in zasebnih sovlagateljev.
                           Finančni posrednik je zasebni subjekt, ki sprejema vse odločitve o naložbah in odprodajah kot skrben poklicni upravljavec v dobri veri. Finančni posrednik je ekonomsko in pravno neodvisen od organa upravljanja in od sklada skladov.
                           Zasebni sovlagatelji so zasebni subjekti, ki so pravno neodvisni od finančnega posrednika.
                           Instrument za sovlaganje se da na voljo v okviru operacije, ki je del prednostne osi, opredeljene v programu, ki ga financirajo evropski strukturni in investicijski skladi, ter v okviru predhodne ocene iz člena 37 Uredbe (EU) št. 1303/2013.
                        
                     
                           
                              Cilji instrumenta
                           
                        
                        
                           Cilji instrumenta so:
                           
                                       1.
                                    
                                    
                                       vlagati v MSP v fazi zbiranja sredstev, zagona in širitve ali za izvedbo novih projektov, preboj na nove trge ali nove dosežke obstoječih podjetij s sporazumi s sovlagatelji o sovlaganju (partnerski pristop) za vsak posamezen posel. Takšne naložbe se opravljajo v okviru področja uporabe Uredbe Komisije (EU) št. 651/2014 (*);
                                    
                                 
                                       2.
                                    
                                    
                                       zagotoviti več kapitala za povečanje obsega naložb v MSP.
                                    
                                 Cilji so povezani z naslednjimi pogoji.
                           Prispevek iz programa evropskih strukturnih in investicijskih skladov v instrument za sovlaganje ne sme izrivati financiranja, ki je na voljo od drugih javnih ali zasebnih vlagateljih.
                           Znesek in stopnje instrumenta za sovlaganje se določijo tako, da bi se zapolnila vrzel lastniškega kapitala, ugotovljena v predhodni oceni finančnega instrumenta v skladu s členom 37 Uredbe (EU) št. 1303/2013.
                           Program evropskih strukturnih in investicijskih skladov instrumentu za sovlaganje zagotovi financiranje za oblikovanje portfelja naložb v MSP. Instrument za sovlaganje sodeluje s finančnim posrednikom in sovlagatelji za vsak posamezen posel.
                           Če gre za strukturo sklada skladov, sklad skladov prispevek iz programa evropskih strukturnih in investicijskih skladov prenese na finančnega posrednika, odgovornega za instrument za sovlaganje.
                           Sklad skladov lahko poleg prispevka iz programa evropskih strukturnih in investicijskih skladov zagotovi tudi lastna sredstva. Če so sredstva, ki jih zagotovi sklad skladov, državna sredstva, se uporabljajo pravila o državni pomoči. Če se sredstva sklada skladov kombinirajo z drugimi državnimi sredstvi, se prav tako uporablja člen 21 Uredbe (EU) št. 651/2014.
                        
                     
                           
                              Vidik državne pomoči
                           
                        
                        
                           Naložba instrumenta za sovlaganje se izvaja kot instrument, ki vključuje državno pomoč. Zato se šteje, da je združljiva z notranjim trgom in ne zahteva ad hoc priglasitve, če so izpolnjeni pogoji za združljivost iz člena 21 Uredbe (EU) št. 651/2014.
                           Obstoj državne pomoči se oceni na ravni sklada skladov, finančnega posrednika, zasebnih vlagateljev in končnih prejemnikov.
                           Zlasti za vsak posamezen posel stopnja skupne zasebne udeležbe na ravni MSP dosega vsaj naslednje vrednosti:
                           
                                       (a)
                                    
                                    
                                       10 % za financiranje tveganja, zagotovljeno upravičenim podjetjem pred njihovo prvo komercialno prodajo na katerem koli trgu;
                                    
                                 
                                       (b)
                                    
                                    
                                       40 % za financiranje tveganja, zagotovljeno upravičenim podjetjem, ki delujejo na katerem koli trgu manj kot sedem let po njihovi prvi komercialni prodaji;
                                    
                                 
                                       (c)
                                    
                                    
                                       60 % za financiranje tveganja, zagotovljeno upravičenim podjetjem, ki potrebujejo začetno naložbo za financiranje tveganja, ki je na podlagi poslovnega načrta, pripravljenega z namenom vstopa na nov proizvodni ali geografski trg, višja od 50 % njihovega povprečnega letnega prometa v zadnjih petih letih, ali za nadaljnje naložbe v upravičena podjetja po obdobju sedmih let po prvi komercialni prodaji.
                                    
                                 Zasebna udeležba tukaj pomeni naložbe zasebnih subjektov.
                           Za namene instrumenta za sovlaganje je dovoljena pomoč na ravni končnih prejemnikov, če:
                           
                                       (a)
                                    
                                    
                                       je dovoljena pomoč za zasebne sovlagatelje;
                                    
                                 
                                       (b)
                                    
                                    
                                       se finančni posrednik upravlja na komercialen način in so njegove odločitve o financiranju neodvisne in pridobitno naravnane;
                                    
                                 
                                       (c)
                                    
                                    
                                       ni presežena zgornja meja zasebne udeležbe, kot je določena v členu 21(10) Uredbe (EU) št. 651/2014.
                                    
                                 Stroški, povezani z razvojem naložbenih projektov, za skrbni pregled in za spremljanje končnih prejemnikov se krijejo iz stroškov upravljanja in provizij finančnega posrednika, ki upravlja instrument za sovlaganje.
                           Za dejavnosti, ki jih podpira EKSRP, veljajo splošna pravila o državni pomoči.
                        
                     
                           
                              Naložbena politika
                           
                        
                        
                           (a)   Izplačilo organa upravljanja ali sklada skladov instrumentu za sovlaganje
                           
                           Po podpisu sporazuma o financiranju med organom upravljanja ali skladom skladov in finančnim posrednikom zadevni organ upravljanja ali sklad skladov prenese prispevke iz programa v instrument za sovlaganje. Znesek prenosa pokriva potrebe v smislu naložb ter stroškov upravljanja in provizij. Prenos se izvede v tranšah.
                           Ciljni obseg naložb se potrdi v okviru predhodne ocene, ki se opravi v skladu s členom 37 Uredbe (EU) št. 1303/2013.
                           Naložbena politika instrumenta za sovlaganje vključuje jasno izhodno strategijo. Ta strategija je opisana v pogodbi o financiranju.
                           (b)   Izplačila instrumenta za sovlaganje upravičenim MSP
                           
                           Instrument za sovlaganje v vnaprej določenem omejenem časovnem obdobju sovlaga s finančnim posrednikom in drugimi zasebnimi vlagatelji.
                           Za vsak posamezen posel izbrani finančni posrednik spodbuja dodatno financiranje finančnega posrednika ali instrumenta, povezanega s finančnim posrednikom, za najmanj 1 % zaradi uskladitve interesov; in dodatno financiranje sovlagateljev, tj. zasebnih vlagateljev.
                           Odločitve o naložbah morajo biti pridobitno naravnane. Da bi naložba veljala za pridobitno naravnano, mora izpolnjevati naslednje pogoje:
                           
                                       (i)
                                    
                                    
                                       finančni posrednik se določi v skladu z veljavno zakonodajo in poskrbi za izvedbo ustreznega postopka skrbnega pregleda, da se zagotovi tržno razumna naložbena politika, vključno z ustrezno politiko razpršenosti tveganja, katere cilj je doseči ekonomsko upravičenost in učinkovit obseg v smislu velikosti in geografske porazdelitve portfelja naložb;
                                    
                                 
                                       (ii)
                                    
                                    
                                       naložbe v upravičena MSP temeljijo na izvedljivem poslovnem načrtu, ki vsebuje podrobnosti o proizvodu, prodaji in izboljšanju donosnosti ter predhodno določa upravičenost naložbe;
                                    
                                 
                                       (iii)
                                    
                                    
                                       za vsako naložbo obstaja jasna in realistična izhodna strategija.
                                    
                                 Finančni posrednik izvaja dosledno naložbeno politiko, ki je skladna z veljavnimi industrijskimi standardi in usklajena s finančnimi interesi in cilji politike organa upravljanja.
                           (c)   Izplačila sovlagateljev upravičenim MSP
                           
                           Finančni posrednik išče, pregleduje in ocenjuje potencialne skupne naložbe v končne prejemnike kot tudi morebitne sovlagatelje. Finančni posrednik opravi skrbni pregled za vsak posamezen posel. Skrbni pregled oceni ključne vidike, kot so poslovni načrt, upravičenost naložbe in izhodna strategija. Poslovni načrt vsebuje podrobnosti o proizvodu, prodaji in izboljšanju donosnosti.
                           Stopnja zasebne udeležbe upravičenih MSP dosega minimalni prag iz člena 21 Uredbe (EU) št. 651/2014.
                           Sporazum o sovlaganju med finančnim posrednikom in sovlagatelji določa pogoje za naložbe v končne prejemnike in je v skladu s členom 1(3) Izvedbene uredbe Komisije (EU) št. 821/2014 (**), kadar je to ustrezno.
                        
                     
                           
                              Prispevek iz sklada k finančnemu instrumentu: znesek in stopnja (podrobnosti o produktu)
                           
                        
                        
                           Instrument za sovlaganje zagotavlja kapital za MSP, ki ne kotirajo na borzi in ki izpolnjujejo vsaj enega od naslednjih pogojev:
                           
                                       (a)
                                    
                                    
                                       MSP niso bila dejavna na nobenem trgu;
                                    
                                 
                                       (b)
                                    
                                    
                                       MSP poslujejo na katerem koli trgu manj kot sedem let po njihovi prvi komercialni prodaji;
                                    
                                 
                                       (c)
                                    
                                    
                                       MSP potrebujejo začetno naložbo za financiranje tveganja, ki je na podlagi poslovnega načrta, pripravljenega z namenom vstopa na nov proizvodni ali geografski trg, višja od 50 % njihovega povprečnega letnega prometa v zadnjih petih letih;
                                    
                                 
                                       (d)
                                    
                                    
                                       MSP potrebujejo nadaljnje naložbe v upravičena podjetja, tudi po obdobju sedmih let po prvi komercialni prodaji.
                                    
                                 Znesek in stopnja sovlaganja na posamezen posel se določita z uporabo vsaj naslednjih dejavnikov:
                           
                                       (a)
                                    
                                    
                                       velikost in osredotočenost instrumenta za sovlaganje;
                                    
                                 
                                       (b)
                                    
                                    
                                       sodelovanje sovlagateljev;
                                    
                                 
                                       (c)
                                    
                                    
                                       pričakovani spodbujevalni učinek instrumenta za sovlaganje; upoštevanje zgornjih mej iz člena 21(10) Uredbe (EU) št. 651/2014.
                                    
                                 Zneski, ki se povrnejo iz naložb v instrument za sovlaganje v časovnem okviru za naložbe, kot je določen v sporazumu o financiranju, se ponovno uporabijo, kot je določeno v členih 44 in 45 Uredbe (EU) št. 1303/2013.
                           Preferenčno izplačilo zasebnih vlagateljev, ki je namenjeno zgolj asimetrični udeležbi pri dobičku, se določi v skladu s členom 44(1) Uredbe (EU) št. 1303/2013 in členom 21(13)(b) Uredbe (EU) št. 651/2014.
                        
                     
                           
                              Prispevek iz programa k finančnemu instrumentu (dejavnosti)
                           
                        
                        
                           Portfelj osnovnih transakcij, ki se financirajo iz instrumenta za sovlaganje, vključuje naložbe, zagotovljene v korist končnih prejemnikov.
                           Merila za upravičenost za vključitev v portfelj se določijo v skladu s pravom Unije, programom evropskih strukturnih in investicijskih skladov, nacionalnimi pravili za upravičenost in skupaj s finančnim posrednikom. Finančni posrednik pripravi razumno oceno profila tveganja portfelja.
                           Sovlaganje se izvaja v končne prejemnike za zahtevano obdobje pred izstopom v skladu z naložbeno politiko.
                        
                     
                           
                              Obveznost organa upravljanja
                           
                        
                        
                           Obveznost organa upravljanja v zvezi s finančnim instrumentom ustreza obveznosti iz člena 6 Delegirane uredbe Komisije (EU) št. 480/2014 (***).
                           V primeru likvidacije instrumenta za sovlaganje finančni posrednik opravi temeljito oceno tveganja terjatev do instrumenta za sovlaganje in zagotovi obstoj ustreznih zneskov na depozitnih računih za plačilo takih terjatev.
                        
                     
                           
                              Trajanje
                           
                        
                        
                           Okvirno trajanje instrumenta za sovlaganje je deset let in se lahko podaljša s soglasjem organa za upravljanje.
                           Naložbeno obdobje finančnega instrumenta se določi na način, s katerim se zagotovi, da se prispevek iz programa iz člena 42 Uredbe (EU) št. 1303/2013 uporabi za naložbe v končne prejemnike najpozneje do 31. decembra 2023.
                           Pri naložbah, opravljenih po 31. decembru 2020, se ocenjuje skladnost s pravili o državni pomoči, ki bodo začela veljati po tem datumu.
                        
                     
                           
                              Naložbe in porazdelitev tveganja na ravni finančnega posrednika (uskladitev interesov)
                           
                        
                        
                           Uskladitev interesov organa upravljanja in finančnega posrednika se doseže s:
                           
                                       —
                                    
                                    
                                       provizijami za uspešnost v skladu s členoma 12 in 13 Delegirane uredbe (EU) št. 480/2014,
                                    
                                 
                                       —
                                    
                                    
                                       nadomestilom finančnemu posredniku, ki odraža trenutno tržno plačilo v primerljivih razmerah, vključno z morebitno udeležbo pri dobičku,
                                    
                                 
                                       —
                                    
                                    
                                       sofinanciranjem s strani zasebnih sovlagateljev, ki dosega najnižje stopnje iz člena 21(10) Uredbe (EU) št. 651/2014,
                                    
                                 
                                       —
                                    
                                    
                                       sofinanciranjem z lastnimi sredstvi finančnega posrednika v višini najmanj 1 % za vsak posel pod enakimi pogoji kot pri instrumentu za sovlaganje; za dodatno sovlaganje finančnega posrednika veljajo enaki pogoji kot za instrument za sovlaganje,
                                    
                                 
                                       —
                                    
                                    
                                       sofinanciranjem s strani drugih sovlagateljev, ki se opravi pod enakimi pogoji, kot veljajo za instrument za sovlaganje, razen če se v predhodni oceni iz člena 37(2)(c) Uredbe (EU) št. 1303/2013 opredeli, da se določi asimetrična udeležba pri dobičku med javnimi in zasebnimi vlagatelji; takšne ureditve so usklajene s členom 21(13)(b) Uredbe (EU) št. 651/2014,
                                    
                                 
                                       —
                                    
                                    
                                       finančni posrednik ne opravlja naložbenih dejavnosti v okviru novega naložbenega instrumenta, ki je namenjen isti vrsti končnih prejemnikov, do trenutka, ko je vloženih 75 % obveznosti instrumenta za sovlaganje, za preostalih 25 % pa so prevzete obveznosti za naložbe, ali do konca naložbenega obdobja instrumenta za sovlaganje, če to nastopi prej.
                                    
                                 Postopki za preprečevanje navzkrižja interesov med finančnim posrednikom, sovlagatelji in subjekti, v katere se vlaga, so določeni pred vsakršno naložbo v končnega prejemnika s strani izbranega finančnega posrednika.
                        
                     
                           
                              Upravičeni finančni posredniki in sovlagatelji
                           
                        
                        
                           Izbrani finančni posrednik (upravljavec sklada instrumenta za sovlaganje) je zasebni subjekt, ustanovljen na mednarodni, nacionalni ali regionalni ravni v državah članicah. Takšen organ mora biti zakonsko pooblaščen za zagotavljanje lastniškega kapitala podjetjem s sedežem v državah članicah, kot so finančne institucije ali katere koli druge institucije, pooblaščene za zagotavljanje finančnih instrumentov.
                           Za zasebne subjekte se štejejo zasebne pravne osebe, ki so v lasti zasebnih ali javnih vlagateljev, ki vlagajo na lastno odgovornost in iz lastnih sredstev.
                           Organ upravljanja in sklad skladov morata pri izbiri finančnih posrednikov ravnati skladno s pravom Unije. Izbira finančnih posrednikov je odprta, pregledna in nediskriminatorna. Izbira finančnih posrednikov vzpostavi ustrezne dogovore o porazdelitvi tveganja v primeru preferenčnega izplačila in določi morebitno udeležbo pri dobičku.
                           Finančni posrednik v okviru izbire določi pogoje in merila za ocenjevanje sovlagateljev. Ti morajo biti razumljivi in dostopni potencialnim sovlagateljem. Finančni posrednik dokaže nediskriminatorni pristop pri iskanju sovlagateljev in vlaganju z njimi. Ocena sovlagateljev se lahko naknadno preveri. Finančni posredniki se upravljajo na komercialni podlagi. Šteje se, da je ta zahteva izpolnjena, če so izpolnjeni pogoji iz člena 21(15) Uredbe (EU) št. 651/2014.
                           Instrument za sovlaganje si prizadeva privabiti sovlagatelje z uporabo najboljših praks. Sovlagatelji so dolgoročni zasebni vlagatelji, ki vlagajo lastna sredstva, vključno s skladi tveganega kapitala, poslovnimi angeli, premožnimi posamezniki, družinskimi podjetji ali podjetji z dokazanim strokovnim znanjem in operativnimi zmogljivostmi.
                           Za sovlagatelje se štejejo vsi vlagatelji, ki so po razumni presoji finančnega posrednika vlagatelji, ki poslujejo v razmerah, ki ustrezajo načelu vlagatelja v tržnem gospodarstvu na prostem trgu, ne glede na njihovo pravno naravo in lastništvo.
                           Sovlagatelji in finančni posrednik so neodvisni od končnih prejemnikov naložbe, razen v primeru nadaljnjih naložb v končne prejemnike, ki so že udeleženi pri instrumentu za sovlaganje.
                        
                     
                           
                              Upravičenost končnih prejemnikov
                           
                        
                        
                           Končni prejemniki so upravičeni na podlagi zakonodaje Unije in nacionalne zakonodaje, ustreznega programa evropskih strukturnih in investicijskih skladov, sporazuma o financiranju in z izpolnjevanjem pogoja iz člena 21(5) Uredbe (EU) št. 651/2014. Na datum podpisa naložbene pogodbe morajo končni prejemniki izpolnjevati naslednja merila za upravičenost:
                           
                                       (a)
                                    
                                    
                                       končni prejemnik je mikro, malo ali srednje podjetje (v nadaljnjem besedilu: MSP (vključno s samostojnimi podjetniki/samozaposlenimi)) v smislu Priporočila Komisije 2003/361/ES (****);
                                    
                                 
                                       (b)
                                    
                                    
                                       končni prejemnik ni izključen s členi 1(2) do (5) Uredbe (EU) št. 651/2014;
                                    
                                 
                                       (c)
                                    
                                    
                                       končni prejemnik ne pripada kateremu od omejenih sektorjev (*****);
                                    
                                 
                                       (d)
                                    
                                    
                                       končni prejemnik ni podjetje v težavah iz člena 2(18) Uredbe (EU) št. 651/2014;
                                    
                                 
                                       (e)
                                    
                                    
                                       iz preverjanj, ki jih izvede finančni posrednik v skladu z internimi smernicami in običajno kreditno politiko, izhaja, da končni prejemnik pravočasno izpolnjuje svoje finančne obveznosti v zvezi z drugimi posojili ali zakupi, ki jih je odobril finančni posrednik ali katera druga finančna institucija;
                                    
                                 
                                       (f)
                                    
                                    
                                       končni prejemnik ima sedež in posluje v zadevni regiji/na ozemlju programa evropskih strukturnih in investicijskih skladov;
                                    
                                 
                                       (g)
                                    
                                    
                                       iz razlogov, ki se nanašajo na državne pomoči, se ne vlaga v podjetja, ki kotirajo na borzi (za MSP, ki kotirajo na alternativni platformi za trgovanje, se za namene tega instrumenta ne šteje, da kotirajo na borzi);
                                    
                                 
                                       (h)
                                    
                                    
                                       končni prejemnik ne prejema naložb kot nadomestnega kapitala (vključno z notranjim ali zunanjim menedžerskim odkupom);
                                    
                                 
                                       (i)
                                    
                                    
                                       končni prejemnik je v skladu s členoma 10 in 11 Uredbe (EU) št. 508/2014 Evropskega parlamenta in Sveta (******), če je MSP, ki je dejavno v sektorju ribištva in ribogojstva.
                                    
                                 
                     
                           
                              Značilnosti produkta za končne prejemnike
                           
                        
                        
                           Znesek in stopnje instrumenta za sovlaganje se uskladijo z rezultati predhodne ocene iz člena 37(2) Uredbe (EU) št. 1303/2013 in so v skladu z Uredbo (EU) št. 651/2014.
                           Finančni posrednik vlaga v MSP v obliki naložb v lastniški kapital ali navidezni lastniški kapital, sofinanciranih z javnim prispevkom iz programa, lastnimi prispevki finančnega posrednika in prispevki sovlagateljev (zasebni prispevki se lahko vključijo za sofinanciranje evropskih strukturnih in investicijskih skladov kot zasebni prispevek iz programa) na podlagi sporazuma o sovlaganju, podpisanega med finančnim posrednikom in sovlagatelji. Take naložbe instrumenta za sovlaganje prispevajo k ciljem programa evropskih strukturnih in investicijskih skladov.
                           Celotni obseg naložb (tj. enega ali več naložbenih krogov, vključno z nadaljnjimi naložbami), vključno z zagotovljenimi javnimi in zasebnimi sredstvi, ne sme presegati 15 000 000  EUR na upravičenega končnega prejemnika, kot je določeno v členu 21(9) Uredbe (EU) št. 651/2014. Celotni obseg naložb, ki jih lahko prejme upravičeni končni prejemnik, se preveri, tako da se upoštevajo naložbe financiranja tveganja v okviru drugih ukrepov za financiranje tveganja.
                        
                     
                           
                              Poročanje in ciljni rezultati
                           
                        
                        
                           Finančni posrednik organu upravljanja ali skladu skladov vsaj vsako četrtletje predloži informacije v standardizirani obliki in obsegu.
                           Poročilo vključuje vse ustrezne elemente, ki jih mora organ upravljanja predložiti za izpolnjevanje določb člena 46 Uredbe (EU) št. 1303/2013.
                           Države članice prav tako izpolnijo svoje obveznosti poročanja in preglednosti v skladu z Uredbo (EU) št. 651/2014.
                           Kazalniki morajo biti usklajeni s posebnimi cilji ustrezne prednostne naloge programa evropskih strukturnih in investicijskih skladov, ki financirajo finančni instrument, in s pričakovanimi rezultati, navedenimi v predhodni oceni. Pri instrumentu za sovlaganje se merjenje kazalnikov in poročanje o njih izvaja vsaj vsako četrtletje, usklajeni pa morajo biti vsaj z zahtevami Uredbe (EU) št. 1303/2013. Ostali kazalniki, poleg skupnih kazalnikov prednostne osi programa evropskih strukturnih in investicijskih skladov, so:
                           
                                       (a)
                                    
                                    
                                       znesek, ki je bil naložen v MSP (z razčlenitvijo);
                                    
                                 
                                       (b)
                                    
                                    
                                       število financiranih MSP;
                                    
                                 
                                       (c)
                                    
                                    
                                       vrednost naložb, ki se financirajo;
                                    
                                 
                                       (d)
                                    
                                    
                                       dobiček ali izguba, ki se ustvari z naložbo (če je ustrezno);
                                    
                                 
                                       (e)
                                    
                                    
                                       število zaposlenih ob ‚naložbi‘ in ‚število zaposlenih‘ ob ‚izstopu‘ v MSP, ki je prejelo podporo.
                                    
                                 
                     
                           
                              Vrednotenje ekonomske koristi prispevka iz programa
                           
                        
                        
                           Finančna podpora javnega prispevka iz programa instrumentu se prenese na končne prejemnike. To načelo je upoštevano v sporazumu o financiranju med organom upravljanja ali skladom skladov in finančnim posrednikom.
                        
                     
            
               PRILOGA VI
               
                  SKLAD ZA RAZVOJ MESTNIH OBMOČIJ
               
               
                  Shematski prikaz načela sklada za razvoj mestnih območij
               
               
                  Pogoji za sklad za razvoj mestnih območij
               
               
                           
                              Struktura finančnega instrumenta
                           
                        
                        
                           Sklad za razvoj mestnih območij je v obliki posojilnega sklada, ki ga vzpostavi in s katerim upravlja finančni posrednik s prispevki iz programa ter prispevki finančnega posrednika in sovlagateljev za financiranje na novo odobrenih posojil za projekte razvoja mestnih območij.
                           Sklad za razvoj mestnih območij se da na voljo v okviru operacije, ki je del prednostne osi, opredeljene v programu, ki ga sofinancirajo evropski strukturni in investicijski skladi, ter je opredeljena v okviru predhodne ocene iz Uredbe (EU) št. 1303/2013.
                        
                     
                           
                              Cilj instrumenta
                           
                        
                        
                           Cilji instrumenta so:
                           
                                       1.
                                    
                                    
                                       kombiniranje sredstev iz programa evropskih strukturnih in investicijskih skladov, finančnega posrednika in sovlagateljev, da bi se podprlo financiranje projektov razvoja mestnih območij;
                                    
                                 
                                       2.
                                    
                                    
                                       zagotavljanje lažjega dostopa do financiranja projektom razvoja mestnih območij na območjih, ki prejemajo pomoč, kot so določena v odobreni karti regionalne pomoči za obdobje od 1. julija 2014 do 31. decembra 2020, ob uporabi določb iz točk (a) in (c) člena 107(3) Pogodbe, tako da imajo projekti na voljo sredstva po ugodnih pogojih. Takšne naložbe se opravljajo v okviru področja uporabe Uredbe (EU) št. 651/2014.
                                    
                                 Cilji so povezani z naslednjimi pogoji.
                           Instrument sklada za razvoj mestnih območij je del izvajanja intervencij, predvidenih v celovitem pristopu k strategiji za trajnostni razvoj mestnih območij.
                           Prispevek finančnemu posredniku iz programa evropskih strukturnih in investicijskih skladov ne sme izrivati financiranja, ki je na voljo pri drugih zasebnih ali javnih vlagateljih.
                           Program evropskih strukturnih in investicijskih skladov finančnemu posredniku zagotovi financiranje za oblikovanje portfelja posojil za projekte razvoja mestnih območij. Program je udeležen tudi pri izgubah in neizpolnjevanju obveznosti ter prihodkih in izterjavah v zvezi s posojilom sklada za razvoj mestnih območij v tem portfelju za posamezno posojilo.
                           Sofinanciranje programa evropskih strukturnih in investicijskih skladov se zagotovi z enim od naslednjega: s prispevkom iz programa s strani organa upravljanja, prispevkom finančnega posrednika in prispevki sovlagateljev na ravni sofinanciranja v sklad ter sovlaganji s posojili v projekte razvoja mestnih območij in sovlaganji drugih sovlagateljev.
                           Če gre za strukturo sklada skladov, sklad skladov prispevek iz programa evropskih strukturnih in investicijskih skladov prenese na finančnega posrednika.
                           Sklad skladov lahko poleg prispevka iz programa evropskih strukturnih in investicijskih skladov zagotovi tudi lastna sredstva, ki se kombinirajo s sredstvi finančnega posrednika. V tem primeru je sklad skladov udeležen pri porazdelitvi tveganja med prispevki v portfelju posojil. Člen 16 Uredbe (EU) št. 651/2014 bo treba uporabiti, če so sredstva, ki jih zagotovi sklad skladov, državna sredstva ali če se kombinirajo z drugimi državnimi sredstvi.
                        
                     
                           
                              Projekt razvoja mestnih območij
                           
                        
                        
                           Projekt razvoja mestnih območij je del izvajanja intervencij, predvidenih v celovitem pristopu k strategiji za trajnostni razvoj mestnih območij, ki prispeva k doseganju ciljev, ki so tam določeni.
                           Poleg tega vsi projekti razvoja mestnih območij dokažejo naslednje parametre:
                           Finančna vzdržnost:
                           
                                       —
                                    
                                    
                                       projekti razvoja mestnih območij temeljijo na poslovnem modelu, oceni denarnih tokov in iskanju potencialnih zasebnih vlagateljev,
                                    
                                 
                                       —
                                    
                                    
                                       projekti razvoja mestnih območij so strukturirani tako, da ustvarjajo prihodke ali zmanjšujejo odhodke v zadostni meri za odplačilo posojila sklada za razvoj mestnih območij, in oblikovani tako, da je morebitna državna pomoč omejena na najnižji znesek, ki je potreben za izvedbo projekta, da se prepreči izkrivljanje konkurence. Projekti imajo interno stopnjo donosnosti, ki ni zadostna, da bi pritegnila financiranje na zgolj komercialni podlagi.
                                    
                                 Strateška usklajenost:
                           
                                       —
                                    
                                    
                                       projekti razvoja mestnih območij so del celostne strategije trajnostnega razvoja mestnih območij in imajo potencial za privabljanje dodatnega financiranja drugih javnih in zasebnih vlagateljev,
                                    
                                 
                                       —
                                    
                                    
                                       projekti razvoja mestnih območij so skladni s cilji in intervencijami, predvidenimi v programu evropskih strukturnih in investicijskih skladov, in prispevajo k doseganju ustreznih kazalnikov rezultatov programa evropskih strukturnih in investicijskih skladov,
                                    
                                 
                                       —
                                    
                                    
                                       projekti razvoja mestnih območij potekajo v zadevni regiji/na ozemlju in prispevajo k doseganju ciljev (vključno s kvantitativnimi rezultati) iz programa evropskih strukturnih in investicijskih skladov.
                                    
                                 Sklad za razvoj mestnih območij lahko podpira naslednje prednostne naložbe:
                           
                                       —
                                    
                                    
                                       naložbe v nizkoogljične strategije za mestna območja,
                                    
                                 
                                       —
                                    
                                    
                                       naložbe za zagotovitev pripravljenosti na nesreče,
                                    
                                 
                                       —
                                    
                                    
                                       naložbe za prilagajanje podnebnim spremembam,
                                    
                                 
                                       —
                                    
                                    
                                       naložbe za izboljšanje mestnega okolja, vključno s sanacijo degradiranih območij in zmanjšanjem onesnaženosti zraka,
                                    
                                 
                                       —
                                    
                                    
                                       naložbe v trajnostno mobilnost v mestih,
                                    
                                 
                                       —
                                    
                                    
                                       podporo za naložbe na področju samozaposlovanja in ustanavljanja podjetij,
                                    
                                 
                                       —
                                    
                                    
                                       naložbe v infrastrukturo za javne službe za zaposlovanje,
                                    
                                 
                                       —
                                    
                                    
                                       naložbe v zdravstveni in socialni sektor, in sicer v infrastrukturo, raziskave in razvoj ali inovativne storitve, ki prispevajo k lokalnemu razvoju in prehodu z institucionalnih na primarne oblike zdravstvenega varstva in zdravstveno oskrbo na domu ter izboljšujejo dostop do zdravstvenih in socialnih storitev,
                                    
                                 
                                       —
                                    
                                    
                                       naložbe v fizično in gospodarsko oživitev ogroženih mestnih in podeželskih skupnosti,
                                    
                                 
                                       —
                                    
                                    
                                       naložbe za ohranjanje, varovanje, promocijo in razvoj kulturne dediščine,
                                    
                                 
                                       —
                                    
                                    
                                       naložbe v visokošolsko izobraževanje, vključno s sodelovanjem s podjetji,
                                    
                                 
                                       —
                                    
                                    
                                       naložbe v razvoj IKT.
                                    
                                 
                     
                           
                              Vidik državne pomoči
                           
                        
                        
                           Šteje se, da je naložba združljiva z notranjim trgom in ne zahteva ad hoc priglasitve, če je skladna z določbami člena 16 Uredbe (EU) št. 651/2014.
                           Obstoj državne pomoči se oceni na ravni sklada skladov, finančnega posrednika, zasebnih vlagateljev in končnih prejemnikov. V zvezi s tem morata finančni posrednik in sklad skladov izpolnjevati naslednje pogoje:
                           
                                       (a)
                                    
                                    
                                       stroški upravljanja in provizije finančnega posrednika in sklada skladov odražajo trenutno tržno plačilo v primerljivih razmerah, tj. kadar je slednji izbran z odprtim, preglednim in nediskriminatornim razpisom ali je plačilo skladno s členoma 12 in 13 Delegirane uredbe (EU) št. 480/2014 in država ni dodelila nobenih drugih ugodnosti. Če sklad skladov zgolj prenese prispevek evropskih strukturnih in investicijskih skladov na finančnega posrednika in deluje v javnem interesu ter ob izvajanju ukrepa ne opravlja komercialne dejavnosti in pri vlaganju ne sodeluje z lastnimi sredstvi, zaradi česar se ne šteje za upravičenca pomoči, je dovolj, da sklad skladov ne prejme prekomernega plačila;
                                    
                                 
                                       (b)
                                    
                                    
                                       zasebni prispevek za vsak projekt razvoja mestnih območij ni nižji od 30 % skupnega financiranja, zagotovljenega v skladu s členom 16(6) Uredbe (EU) št. 651/2014;
                                    
                                 
                                       (c)
                                    
                                    
                                       sklad za razvoj mestnih območij se upravlja na komercialni podlagi in zagotavlja pridobitno naravnane odločitve o financiranju.
                                    
                                 Zasebni prispevek tukaj pomeni naložbe zasebnih subjektov.
                           Stroški skrbnega pregleda projektov razvoja mestnih območij se krijejo iz stroškov upravljanja in provizij finančnega posrednika, ki upravlja s skladom za razvoj mestnih območij.
                           Morebitna preferenčna izplačila (asimetrični pogoji glede dogovorov o porazdelitvi tveganja) za sklad skladov, prispevek finančnega posrednika in prispevke sovlagateljev na ravni sklada in na ravni projektov v obliki posojil se določijo v skladu s členom 44(1) Uredbe (EU) št. 1303/2013 ter točkama (b) in (c) člena 16(8) Uredbe (EU) št. 651/2014, kot je natančneje določeno v okviru cenovne politike.
                           Asimetrični pogoji za druge sovlagatelje na ravni projektov niso mogoči, saj se njihovi prispevki ne vlagajo v posojila in dejavnosti zunaj sklada za razvoj mestnih območij.
                        
                     
                           
                              Posojilna politika
                           
                        
                        
                           (a)   Izplačilo organa upravljanja ali sklada skladov finančnemu posredniku
                           
                           Po podpisu sporazuma o financiranju med organom upravljanja ali skladom skladov in finančnim posrednikom zadevni organ upravljanja ali sklad skladov prenese javne prispevke iz programa na finančnega posrednika, ki zadevne prispevke vloži v namenski sklad za razvoj mestnih območij. Prenos se izvede v tranšah in ob upoštevanju zgornjih mej iz člena 41 Uredbe (EU) št. 1303/2013.
                           Ciljni obseg posojila in razpon obrestne mere se potrdita v okviru predhodne ocene v skladu s členom 37 Uredbe (EU) št. 1303/2013 in se upoštevata pri določitvi narave instrumenta (obnovljivi ali neobnovljivi instrument).
                           (b)   Oblikovanje portfelja posojil
                           
                           Finančni posrednik mora v vnaprej določenem omejenem časovnem obdobju ob svojih trenutnih posojilnih dejavnostih oblikovati portfelj upravičenih posojil za projekte razvoja mestnih območij, ki je delno financiran z izplačanimi sredstvi iz programa po stopnji porazdelitve tveganja, dogovorjeni v sporazumu o financiranju.
                           Finančni posrednik izvaja skladno posojilno politiko, ki temelji na dogovorjeni naložbeni strategiji, ki omogoča dobro upravljanje kreditnega portfelja, ob upoštevanju veljavnih industrijskih standardov ter ohranjanju skladnosti s finančnimi interesi in cilji politike organa upravljanja. Naložbena strategija se določi v okviru celostne strategije trajnostnega razvoja mestnih območij, ciljnih dejavnosti, ciljnih prostorskih območij in upravičenih izdatkov.
                           Finančni posrednik opredelitev, izbor, skrbni pregled, vodenje evidence in izvedbo posojil končnim prejemnikom izvaja v skladu s svojimi običajnimi postopki in z načeli, določenimi v ustreznem sporazumu o financiranju.
                           Če sovlagatelji nudijo posojila za projekte razvoja mestnih območij, je potreben podpis sporazuma o sovlaganju med finančnim posrednikom in sovlagatelji, ki zagotovijo posojilo neposredno za projekt razvoja mestnih območij. Tak sporazum opredeljuje pogoje za naložbe v končne prejemnike in je, kadar je to ustrezno, skladen s členom 1(3) Izvedbene uredbe Komisije (EU) št. 821/2014 (*******). V takem sporazumu o sovlaganju so določeni pogoji za morebitne dogovore o porazdelitvi tveganja.
                           (c)   Ponovna uporaba virov, vrnjenih finančnemu instrumentu
                           
                           Viri, ki se vrnejo finančnemu instrumentu, se ponovno uporabijo v okviru istega finančnega instrumenta (se obnavljajo v okviru istega instrumenta), ali pa se po vračilu organu upravljanja ali skladu skladov uporabijo v skladu s členoma 44 in 45 Uredbe (EU) št. 1303/2013.
                           Ta pristop obnavljanja iz členov 44 in 45 Uredbe (EU) št. 1303/2013 se vključi v sporazum o financiranju.
                           Če se viri obnavljajo v okviru istega finančnega instrumenta, se zneski, ki se lahko pripišejo podpori evropskih strukturnih in investicijskih skladov in jih finančni posrednik v časovnem okviru za naložbe povrne in/ali izterja iz naslova posojil končnim prejemnikom, praviloma dajo na voljo za novo uporabo v okviru istega finančnega instrumenta.
                           Če se viri organu upravljanja ali skladu skladov vrnejo neposredno, se vračila izvajajo redno in odražajo naslednje elemente: (i) vračila glavnice, (ii) morebitne izterjane zneske in odbitke izgub iz naslova posojil in (iii) morebitna plačila obrestnih mer. Ti viri morajo biti uporabljeni v skladu s členoma 44 in 45 Uredbe (EU) št. 1303/2013.
                           (d)   Povračilo izgube
                           
                           Finančni posrednik za vsako neodplačano posojilo, ki je financirano iz sklada za razvoj mestnih območij, izvede postopke izterjave v skladu s svojimi internimi smernicami in postopki.
                           Zneski, ki jih izterja finančni posrednik (brez morebitnih stroškov izterjave in zasega), se dodelijo finančnemu posredniku, organu upravljanja in skladu skladov.
                           (e)   Obresti in drugi dobički
                           
                           Obresti in drugi dobički, ki jih ustvari podpora iz evropskih strukturnih in investicijskih skladov finančnim instrumentom, se uporabijo v skladu s členom 43 Uredbe (EU) št. 1303/2013.
                        
                     
                           
                              Politika oblikovanja cen
                           
                        
                        
                           Ko finančni posrednik predlaga oblikovanje cen, zniža splošno zahtevano zavarovanje s premoženjem in obrestno mero, ki se zaračuna za vsako posojilo, vključeno v portfelj, glede na dodeljena sredstva, ki jih zagotovi javni prispevek iz programa, in dogovore o porazdelitvi tveganja.
                           Politika oblikovanja cen vključuje vsaj naslednje elemente:
                           
                                       1.
                                    
                                    
                                       Obrestna mera za udeležbo finančnega posrednika je določena na tržni osnovi (tj. v skladu s politiko samega finančnega posrednika).
                                    
                                 
                                       2.
                                    
                                    
                                       Splošna obrestna mera, ki se zaračuna za posojila upravičenim projektom razvoja mestnih območij, vključena v portfelj, se mora znižati sorazmerno z dodeljenimi sredstvi, ki jih zagotovi javni prispevek iz programa. Pri zadevnem znižanju se upoštevajo provizije, ki jih organ upravljanja morda obračuna za prispevek iz programa, in dogovori o porazdelitvi tveganja.
                                    
                                 
                                       3.
                                    
                                    
                                       Politika oblikovanja cen se v obdobju upravičenosti ne spreminja.
                                    
                                 
                     
                           
                              Prispevek iz programa k finančnemu instrumentu: znesek in stopnja (podrobnosti o produktu)
                           
                        
                        
                           Dejanska stopnja porazdelitve tveganja, javni prispevek iz programa, preferenčno izplačilo in obrestna mera za posojila temeljijo na ugotovitvah iz predhodne ocene in zagotovijo, da je korist za končne prejemnike v skladu s členom 16(8)(b) Uredbe (EU) št. 651/2014.
                           Obseg ciljnega portfelja sklada za razvoj mestnih območij se določi na podlagi predhodne ocene, ki utemeljuje podporo finančnemu instrumentu v skladu s členom 37 Uredbe (EU) št. 1303/2013, in upošteva pristop obnavljanja instrumenta, če je primerno.
                           Sredstva v okviru sklada za razvoj mestnih območij in stopnja porazdelitve tveganja se določijo tako, da zapolnijo vrzel, ugotovljeno v okviru predhodne ocene, in so v skladu s pogoji izvajanja v tej prilogi.
                           Minimalna stopnja sofinanciranja, ki je bila dogovorjena s finančnim posrednikom, se določi za vsako upravičeno posojilo, vključeno v portfelj, glede na največji delež glavnice upravičenega posojila, ki ga financira program. S stopnjo porazdelitve tveganja, ki je bila dogovorjena s finančnim posrednikom, se določi delež izgub, ki se porazdelijo med finančnega posrednika, sovlagatelje (na ravni sklada in na ravni projekta) in prispevek iz programa, če ne obstaja drugačen dogovor.
                           Podrobni pogoji financiranja, ki ga zagotovi sklad za razvoj mestnih območij, se določijo pred izvedbo naložbe za vsak projekt razvoja mestnih območij na podlagi finančnih napovedi, pripravljenih za projekt razvoja mestnih območij, ki jih preveri finančni posrednik.
                        
                     
                           
                              Prispevek iz programa k finančnemu instrumentu (dejavnosti)
                           
                        
                        
                           Portfelj osnovnih transakcij, ki jih financira sklad za razvoj mestnih območij, vključuje posojila za projekte razvoja mestnih območij.
                           Merila za upravičenost za vključitev v portfelj se določijo v skladu s pravom Unije, programom evropskih strukturnih in investicijskih skladov, nacionalnimi pravili za upravičenost, naložbeno strategijo (del celovitega pristopa k strategiji za trajnostni razvoj mestnih območij) in skupaj s finančnim posrednikom. Finančni posrednik pripravi razumno oceno profila tveganja portfelja.
                           Finančni posrednik mora opredeliti portfelj projektov razvoja mestnih območij na podlagi naložbene strategije, potrjene v okviru predhodne ocene, vlagati vanj in upravljati z njim na trajnosten način. Finančni posrednik upravlja s portfeljem projektov razvoja mestnih območij, ki so del izvajanja intervencij, predvidenih v celovitem pristopu k strategiji za trajnostni razvoj mestnih območij.
                           Za vsak projekt razvoja mestnih območij finančni posrednik zagotovi vsaj naslednje:
                           
                                       (a)
                                    
                                    
                                       splošen opis in časovni razpored projekta, vključno z opisom partnerjev pri sofinanciranju in delničarjev, ter podroben finančni načrt projekta;
                                    
                                 
                                       (b)
                                    
                                    
                                       utemeljitev izbire za prispevek iz programa, vključno z začetno oceno upravičenosti projekta in posledično potrebo po naložbah sklada za razvoj mestnih območij;
                                    
                                 
                                       (c)
                                    
                                    
                                       opredelitev tveganj;
                                    
                                 
                                       (d)
                                    
                                    
                                       skladnost s cilji projekta, ki so opisani v ustreznem programu. To pomeni, da izbrani projekti razvoja mestnih območij prispevajo k uresničevanju ciljev programa, vključno s kvantitativnimi učinki, kot so določeni v zadevnih prednostnih oseh programa.
                                    
                                 Pri izvajanju portfelja finančni posrednik zlasti:
                           
                                       (a)
                                    
                                    
                                       opredeli finančne naložbe v izvedljive projekte razvoja mestnih območij, ki izpolnjujejo zahteve in merila, ki veljajo za zadevni program, vlaga vanje ter vodi pogajanja o njih in njihovo strukturiranje;
                                    
                                 
                                       (b)
                                    
                                    
                                       izvede oceno rentabilnosti naložbe in skladnosti z zahtevami naložbene strategije. Preskus upravičenosti mora dokazati, da izvedba projekta ne bi bila mogoča brez naložb sklada za razvoj mestnih območij;
                                    
                                 
                                       (c)
                                    
                                    
                                       poroča o projektih razvoja mestnih območij v skladu s členom 46 Uredbe (EU) št. 1303/2013;
                                    
                                 
                                       (d)
                                    
                                    
                                       zagotovi, da je najmanj 30 % skupnega financiranja, zagotovljenega za projekt razvoja mestnih območij, zasebnega izvora in da se v največji možni meri spodbudi vlaganje zasebnih sredstev.
                                    
                                 
                     
                           
                              Obveznost organa upravljanja
                           
                        
                        
                           Obveznost organa upravljanja v zvezi s finančnim instrumentom ustreza obveznosti iz člena 6 Delegirane uredbe (EU) št. 480/2014.
                           Krite izgube so zapadli, plačljivi in neporavnani zneski glavnice ter standardne obresti (brez zamudnih obresti ter morebitnih drugih stroškov in izdatkov).
                        
                     
                           
                              Trajanje
                           
                        
                        
                           Kreditno obdobje finančnega instrumenta se določi na način, s katerim se zagotovi, da se prispevek iz programa iz člena 42 Uredbe (EU) št. 1303/2013 uporabi za posojila, ki se končnim prejemnikom izplačajo najpozneje do 31. decembra 2023.
                           Pri naložbah, opravljenih po 31. decembru 2020, je treba preveriti skladnost s pravili o državni pomoči, ki bodo začela veljati po tem datumu.
                        
                     
                           
                              Posojila in porazdelitev tveganja na ravni finančnega posrednika (uskladitev interesov)
                           
                        
                        
                           Uskladitev interesov organa upravljanja, sovlagateljev in finančnega posrednika se doseže s:
                           
                                       —
                                    
                                    
                                       provizijami za uspešnost v skladu s členoma 12 in 13 Delegirane uredbe (EU) št. 480/2014,
                                    
                                 
                                       —
                                    
                                    
                                       nadomestilom finančnemu posredniku, ki odraža trenutno tržno plačilo v primerljivih razmerah,
                                    
                                 
                                       —
                                    
                                    
                                       finančni posrednik zagotovi financiranje vsaj 30 % skupne finančne obveznosti za kreditiranje projektov razvoja mestnih območij. Od teh 30 % najmanj 1 % skupne finančne obveznosti sklada za razvoj mestnih območij za vsak projekt vloži finančni posrednik iz lastnih sredstev pod enakimi pogoji, kot veljajo za prispevek iz programa. Ostalih najmanj 29 % zagotovi finančni posrednik, sovlagatelji na ravni sklada ali sovlagatelji na ravni projektov s posojili,
                                    
                                 
                                       —
                                    
                                    
                                       skupni znesek zasebnega sofinanciranja je najmanj 30 % skupnega financiranja, zagotovljenega za projekt razvoja mestnih območij,
                                    
                                 
                                       —
                                    
                                    
                                       sofinanciranje sovlagateljev bi lahko šteli za nacionalno sofinanciranje evropskih strukturnih in investicijskih skladov, če ne prihaja iz lastnih sredstev končnih prejemnikov (če se takšno sofinanciranje nato vloži v upravičene izdatke projekta), ali dopolnilo javnega prispevka iz programa,
                                    
                                 
                                       —
                                    
                                    
                                       porazdelitev tveganja s finančnim posrednikom in s sovlagatelji (na ravni sklada ali na ravni projektov razvoja mestnih območij) se izvede sorazmerno kot za prispevek iz programa, razen če je v predhodni oceni iz člena 37(2)(c) Uredbe (EU) št. 1303/2013 ocenjeno, da je potrebno preferenčno izplačilo v obliki asimetrične porazdelitve tveganja med javnimi in zasebnimi sovlagatelji. Takšni dogovori so usklajeni s členoma 16(8)(b) in (c) Uredbe (EU) št. 651/2014 in se vključijo v sporazum o sovlaganju med pogodbenicami. Takšni dogovori se ne uporabljajo za 1 %, ki ga finančni posrednik vloži iz lastnih sredstev, kot je opredeljeno zgoraj za uskladitev interesov.
                                    
                                 
                     
                           
                              Upravičeni finančni posredniki
                           
                        
                        
                           Izbrani finančni posrednik je javni ali zasebni subjekt s sedežem v državi članici, ki je zakonsko pooblaščen za zagotavljanje posojil projektom razvoja mestnih območij na ozemlju izvajanja programa, ki prispeva k finančnemu instrumentu. Upravičeni finančni posrednik dokaže tudi sposobnost upravljanja s skladom za razvoj mestnih območij in spremljanja portfelja projektov razvoja mestnih območij. Gre za elemente, zahtevane v členu 7 Delegirane uredbe (EU) št. 480/2014. Upravičeni finančni posrednik mora dokazati tudi izkušnje na zadevnem ciljnem trgu in ustrezne dosežke na področju upravljanja enakovrednih ali podobnih projektov ali finančnih instrumentov, ki vlagajo v podobne projekte, kot jih predvideva sklad za razvoj mestnih območij, vključno z izkušnjami pri uporabi evropskih strukturnih in investicijskih skladov.
                           Finančni posrednik je pod ustreznim nadzorom pristojnega nacionalnega regulativnega organa za finančne storitve in upošteva najboljše prakse profesionalnega upravljanja skladov.
                           Finančni posrednik se upravlja na komercialni podlagi. Šteje se, da je ta zahteva izpolnjena, če so izpolnjeni pogoji iz člena 16(9) Uredbe (EU) št. 651/2014.
                           Za zasebne subjekte se štejejo zasebne pravne osebe, ki so v lasti zasebnih ali javnih vlagateljev, ki vlagajo na lastno odgovornost in iz lastnih sredstev.
                           Pravna struktura sklada za razvoj mestnih območij omogoča dodatno financiranje za spodbujanje prispevkov drugih vlagateljev iz programa v projekte razvoja mestnih območij.
                           Organ upravljanja in sklad skladov morata pri izbiri finančnih posrednikov ravnati skladno s pravom Unije. Izbira finančnih posrednikov je odprta, pregledna in nediskriminatorna. Izbira finančnih posrednikov stremi k vzpostavitvi ustreznih dogovorov o porazdelitvi tveganja v primeru preferenčnega izplačila.
                           V postopku izbire finančnega posrednika se oceni naložbena strategija sklada za razvoj mestnih območij, sprejemanje odločitev in splošni pristop k upravljanju, sposobnost upravljanja finančnega posrednika in njegov prispevek iz lastnih sredstev v sklad za razvoj mestnih območij. V izbirnem postopku je eno od meril za upravičenost za izbiro finančnega posrednika njegova sposobnost, da predlaga in razvije portfelj projektov razvoja mestnih območij, ki bodo financirani, ob upoštevanju najbolj konkurenčne cenovne politike, ki jo predlaga finančni posrednik, ki sodeluje v izbirnem postopku.
                           Finančni posrednik je odgovoren za opredelitev in oceno projektov razvoja mestnih območij. Izbrani finančni posrednik upravlja nabor projektov razvoja mestnih območij.
                           Nabor projektov razvoja mestnih območij vsebuje projekte, ki se jih finančni posrednik zaveže financirati na podlagi informacij, ki so takrat na voljo.
                           Za vlagatelje se štejejo vsi vlagatelji, ki so po razumni presoji finančnega posrednika vlagatelji, ki poslujejo v razmerah, ki ustrezajo načelu vlagatelja v tržnem gospodarstvu na prostem trgu, ne glede na njihovo pravno naravo in lastništvo.
                           Finančni posrednik v okviru izbire določi pogoje in merila za ocenjevanje sovlagateljev. Ti morajo biti razumljivi in dostopni potencialnim sovlagateljem. Finančni posrednik dokaže nediskriminatorni pristop pri iskanju sovlagateljev in vlaganju z njimi. Ocena sovlagateljev se lahko naknadno preveri.
                        
                     
                           
                              Upravičenost končnih prejemnikov
                           
                        
                        
                           Končni prejemniki so upravičeni na podlagi zakonodaje Unije in nacionalne zakonodaje, ustreznega programa evropskih strukturnih in investicijskih skladov, sporazuma o financiranju in izpolnjevanja pogoja iz člena 16 Uredbe (EU) št. 651/2014. Na datum podpisa posojilne pogodbe morajo končni prejemniki izpolnjevati naslednja merila za upravičenost:
                           
                                       (a)
                                    
                                    
                                       biti morajo akterji razvoja mestnih območij, kar pomeni podjetja s pravnim statusom, ki omogoča zadolževanje in izvajanje projektov razvoja mestnih območij, z različnimi lastniškimi strukturami, na primer kombinacija javnega in zasebnega kapitala;
                                    
                                 
                                       (b)
                                    
                                    
                                       biti morajo aktivni partnerji regionalnih in lokalnih oblasti, ki spodbujajo razvoj mestnih območij z naložbami v projekte razvoja mestnih območij. Končni prejemniki morajo imeti ustrezen pravni interes za sredstvo, ki je predmet naložbe;
                                    
                                 
                                       (c)
                                    
                                    
                                       ne smejo biti izključeni s členi 1(2) do (5) Uredbe (EU) št. 651/2014;
                                    
                                 
                                       (d)
                                    
                                    
                                       ne smejo pripadati kateremu od omejenih sektorjev (********);
                                    
                                 
                                       (e)
                                    
                                    
                                       ne smejo biti podjetje v težavah iz člena 2(18) Uredbe (EU) št. 651/2014;
                                    
                                 
                                       (f)
                                    
                                    
                                       iz preverjanj, ki jih izvede finančni posrednik v skladu z internimi smernicami in običajno kreditno politiko, izhaja, da pravočasno izpolnjujejo svoje finančne obveznosti v zvezi s kakršnimi koli posojili ali zakupi, ki jih je odobril finančni posrednik ali katera druga finančna institucija;
                                    
                                 
                                       (g)
                                    
                                    
                                       vlagati morajo v projekte razvoja mestnih območij, ki se izvajajo na območjih, ki prejemajo pomoč, kot so določena v odobreni karti regionalne pomoči za obdobje od 1. julija 2014 do 31. decembra 2020 v skladu s členoma 107(3)(a) in (c) Pogodbe.
                                    
                                 Končni prejemniki imajo v času naložbe in med vračanjem posojila registrirani sedež v državi članici, dejavnost, za katero je bilo posojilo izplačano, pa se izvaja v zadevni državi članici in regiji/na ozemlju izvajanja programa evropskih strukturnih in investicijskih skladov.
                        
                     
                           
                              Značilnosti produkta za končne prejemnike
                           
                        
                        
                           Sklad za razvoj mestnih območij končnim prejemnikom zagotovi posojila, ki prispevajo k ciljem programa in jih program sofinancira. Znesek in stopnje sklada za razvoj mestnih območij se uskladijo z rezultati predhodne ocene iz člena 37(2) Uredbe (EU) št. 1303/2013 in so v skladu z Uredbo (EU) št. 651/2014.
                           Posojila se uporabijo izključno v naslednje odobrene namene:
                           
                                       (a)
                                    
                                    
                                       naložbe v opredmetena in neopredmetena sredstva;
                                    
                                 
                                       (b)
                                    
                                    
                                       obratni kapital, povezan z razvojnimi ali razširitvenimi dejavnostmi, ki so pomožne dejavnostim iz točke (a) (in z njimi povezane) (njihova pomožna narava je med drugim razvidna iz poslovnega načrta projekta razvoja mestnih območij in zneska financiranja).
                                    
                                 Posojila sklada za razvoj mestnih območij, vključena v portfelj, vedno izpolnjujejo naslednja merila za upravičenost:
                           
                                       (c)
                                    
                                    
                                       posojila so na novo odobrena in ne vključujejo refinanciranja obstoječih posojil ali financiranja zaključenih projektov;
                                    
                                 
                                       (d)
                                    
                                    
                                       skupni znesek naložb sklada za razvoj mestnih območij za projekte razvoja mestnih območij ne presega 20 000 000  EUR, kot je določeno v členu 16(3) Uredbe (EU) št. 651/2014;
                                    
                                 
                                       (e)
                                    
                                    
                                       posojila zagotavljajo financiranje za enega ali več odobrenih namenov v EUR in/ali nacionalni valuti na zadevnem ozemlju in/ali, po potrebi, v kateri drugi valuti;
                                    
                                 
                                       (f)
                                    
                                    
                                       posojila niso v obliki mezaninskih (dolžniško-lastniških) posojil, podrejenih dolgov ali navideznega lastniškega kapitala;
                                    
                                 
                                       (g)
                                    
                                    
                                       posojila niso v obliki obnavljajočih se kreditnih linij;
                                    
                                 
                                       (h)
                                    
                                    
                                       posojila se odplačujejo v skladu z načrtom odplačevanja: vključno z rednimi amortizacijskimi odplačili in/ali odplačili v enkratnem znesku;
                                    
                                 
                                       (i)
                                    
                                    
                                       posojila ne financirajo izključno finančnih dejavnosti in ne financirajo zagotavljanja potrošniškega financiranja;
                                    
                                 
                                       (j)
                                    
                                    
                                       zapadlost posojil je najmanj 12 mesecev (vključno z ustreznim obdobjem odloga, če je potrebno) in največ 360 mesecev.
                                    
                                 
                     
                           
                              Poročanje in ciljni rezultati
                           
                        
                        
                           Finančni posrednik organu upravljanja ali skladu skladov vsaj vsako četrtletje predloži informacije v standardizirani obliki in obsegu.
                           Poročilo vključuje vse ustrezne elemente, ki jih mora organ upravljanja predložiti za izpolnjevanje določb člena 46 Uredbe (EU) št. 1303/2013.
                           Države članice prav tako izpolnijo svoje obveznosti poročanja in preglednosti v skladu z Uredbo (EU) št. 651/2014.
                           Kazalniki morajo biti usklajeni s posebnimi cilji ustrezne prednostne naloge programa evropskih strukturnih in investicijskih skladov, ki financirajo finančni instrument, in s pričakovanimi rezultati, navedenimi v predhodni oceni. Pri skladu za razvoj mestnih območij se merjenje kazalnikov in poročanje o njih izvaja vsaj vsako četrtletje, usklajeni pa morajo biti vsaj z zahtevami Uredbe (EU) št. 1303/2013. Ostali kazalniki, poleg skupnih kazalnikov prednostne osi programa evropskih strukturnih in investicijskih skladov, so:
                           
                                       (a)
                                    
                                    
                                       število financiranih posojil/projektov;
                                    
                                 
                                       (b)
                                    
                                    
                                       zneski financiranih posojil;
                                    
                                 
                                       (c)
                                    
                                    
                                       neizpolnjene obveznosti (število in zneski);
                                    
                                 
                                       (d)
                                    
                                    
                                       poplačani viri in dobički.
                                    
                                 
                     
                           
                              Vrednotenje ekonomske koristi prispevka iz programa
                           
                        
                        
                           Finančna ugodnost javnega prispevka iz programa v instrument se prenese na končne prejemnike, ob upoštevanju, če je to primerno, ugodnih pogojev financiranja, ki jih zagotavlja javni prispevek iz programa v sklad za razvoj mestnih območij.
                           Finančni posrednik po potrebi zniža splošno efektivno obrestno mero in politiko zavarovanj s premoženjem, ki se končnim prejemnikom zaračuna v okviru posameznega, v portfelj vključenega upravičenega posojila, kar odraža ugodne pogoje financiranja prispevka iz programa v sklad za razvoj mestnih območij.
                           To načelo je upoštevano v sporazumu o financiranju med organom upravljanja ali skladom skladov in finančnim posrednikom.
                        
                     “
         
            (*)  Uredba Komisije (EU) št. 651/2014 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe (UL L 187, 26.6.2014, str. 1).
         
            (**)  Izvedbena uredba Komisije (EU) št. 821/2014 z dne 28. julija 2014 o pravilih za uporabo Uredbe (EU) št. 1303/2013 Evropskega parlamenta in Sveta glede podrobne ureditve prenosa in upravljanja prispevkov iz programov, poročanja o finančnih instrumentih, tehničnih značilnosti ukrepov obveščanja in komuniciranja za operacije ter sistema za beleženje in shranjevanje podatkov (UL L 223, 29.7.2014, str. 7).
         
            (***)  Delegirana uredba Komisije (EU) št. 480/2014 z dne 3. marca 2014 o dopolnitvi Uredbe (EU) št. 1303/2013 Evropskega parlamenta in Sveta o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo ter o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo (UL L 138, 13.5.2014, str. 5).
         
            (****)  Priporočilo Komisije z dne 6. maja 2003 o opredelitvi mikro, malih in srednje velikih podjetij (UL L 124, 20.5.2003, str. 36).
         Podjetja z manj kot 250 zaposlenimi in prometom, manjšim od 50 milijonov EUR, ali skupnimi sredstvi, ki znašajo manj kot 43 milijonov EUR; prav tako niso del skupine, ki presega navedene pragove. V skladu s Priporočilom Komisije ‚za podjetje velja vsak subjekt, vključen v gospodarsko dejavnost, ne glede na njegovo pravno obliko.‘
         
            (*****)  Izraz ‚omejeni sektorji‘ se skupaj nanaša na naslednje gospodarske sektorje:
         
                     (a)
                  
                  
                     nezakonite gospodarske dejavnosti: vsaka proizvodnja, trgovanje ali druga dejavnost, ki je nezakonita v skladu z nacionalnimi zakoni ali predpisi, veljavnimi za zadevno proizvodnjo, trgovanje ali dejavnost.
                  
               
                     (b)
                  
                  
                     Tobak in destilirane alkoholne pijače. Proizvodnja tobaka ter destiliranih alkoholnih pijač in povezanih proizvodov ter trgovanje z njimi.
                  
               
                     (c)
                  
                  
                     Proizvodnja orožja in streliva ter trgovanje z njima: financiranje proizvodnje vsega orožja in streliva ter trgovanja z njima. Omejitev ne velja, če so zadevne dejavnosti del izrecnih politik Evropske unije ali jih dopolnjujejo.
                  
               
                     (d)
                  
                  
                     Igralnice. Igralnice in enakovredna podjetja.
                  
               
                     (e)
                  
                  
                     Omejitve sektorja IT. Raziskave, razvoj ali tehnične aplikacije, povezane s programi ali rešitvami za elektronske podatke, ki so (i) izključno namenjeni: (a) podpori katere od dejavnosti, vključenih v omejene sektorje iz točk a do d; (b) igram na srečo na internetu in spletnim igralnicam; ali (c) pornografiji, ali katerih (ii) namen je omogočiti (a) nezakonit vstop v omrežja z elektronskimi podatki; ali (b) nezakonito prenašanje elektronskih podatkov.
                  
               
                     (f)
                  
                  
                     Omejitve sektorja za biološke vede. Pri zagotavljanju podpore financiranju raziskav, razvoja ali tehničnih aplikacij v zvezi s: (i) kloniranjem ljudi iz raziskovalnih ali zdravstvenih razlogov ali (ii) gensko spremenjenimi organizmi (GSO).
                  
               
            (******)  Uredba (EU) št. 508/2014 Evropskega parlamenta in Sveta z dne 15. maja 2014 o Evropskem skladu za pomorstvo in ribištvo in razveljavitvi uredb Sveta (ES) št. 2328/2003, (ES) št. 861/2006, (ES) št. 1198/2006 in (ES) št. 791/2007 in Uredbe (EU) št. 1255/2011 Evropskega parlamenta in Sveta (UL L 149, 20.5.2014, str. 1).
         
            (*******)  Izvedbena uredba Komisije (EU) št. 821/2014 z dne 28. julija 2014 o pravilih za uporabo Uredbe (EU) št. 1303/2013 Evropskega parlamenta in Sveta glede podrobne ureditve prenosa in upravljanja prispevkov iz programov, poročanja o finančnih instrumentih, tehničnih značilnosti ukrepov obveščanja in komuniciranja za operacije ter sistema za beleženje in shranjevanje podatkov (UL L 223, 29.7.2014, str. 7).
         
            (********)  Izraz ‚omejeni sektorji‘ se skupaj nanaša na naslednje gospodarske sektorje:
         
                     (a)
                  
                  
                     nezakonite gospodarske dejavnosti: vsaka proizvodnja, trgovanje ali druga dejavnost, ki je nezakonita v skladu z nacionalnimi zakoni ali predpisi, veljavnimi za zadevno proizvodnjo, trgovanje ali dejavnost.
                  
               
                     (b)
                  
                  
                     Tobak in destilirane alkoholne pijače. Proizvodnja tobaka ter destiliranih alkoholnih pijač in povezanih proizvodov ter trgovanje z njimi.
                  
               
                     (c)
                  
                  
                     Proizvodnja orožja in streliva ter trgovanje z njima: financiranje proizvodnje vsega orožja in streliva ter trgovanja z njima. Omejitev ne velja, če so zadevne dejavnosti del izrecnih politik Evropske unije ali jih dopolnjujejo.
                  
               
                     (d)
                  
                  
                     Igralnice. Igralnice in enakovredna podjetja.
                  
               
                     (e)
                  
                  
                     Omejitve sektorja IT. Raziskave, razvoj ali tehnične aplikacije, povezane s programi ali rešitvami za elektronske podatke, ki so (i) izključno namenjeni: (a) podpori katere od dejavnosti, vključenih v omejene sektorje iz točk a do d; (b) igram na srečo na internetu in spletnim igralnicam; ali (c) pornografiji, ali katerih (ii) namen je omogočiti (a) nezakonit vstop v omrežja z elektronskimi podatki; ali (b) nezakonito prenašanje elektronskih podatkov.
                  
               
                     (f)
                  
                  
                     Omejitve sektorja za biološke vede. Pri zagotavljanju podpore financiranju raziskav, razvoja ali tehničnih aplikacij v zvezi s: (i) kloniranjem ljudi iz raziskovalnih ali zdravstvenih razlogov ali (ii) gensko spremenjenimi organizmi (GSO).